**Volikogu otsuse eelnõu**

Abja-Paluoja . aprill 2021 nr

**Kastani tn 3 jäätmejaama detailplaneeringu**

**eelnõu avalikule väljapanekule suunamine**

Mulgi Vallavolikogu 20. mail 2020. aasta otsusega nr 141 algatati Mulgi vallas Põlde külas ja Abja-Paluoja linnas asuva Kastani tn 3 kinnistu (katastritunnus 48001:001:0367) detailplaneering. Planeeritav ala suurus on 2,56 ha, maakasutuse sihtotstarve on tootmismaa.

Detailplaneeringu eesmärgiks on rajada jäätmejaam jäätmete liigiti kogumise, sortimise ja taaskasutamise edendamiseks. Jäätmejaama rajamine tuleneb vajadusest korraldada Mulgi vallas jäätmehoolduse arendamist vastavalt jäätmeseadusele, kohaliku omavalitsuse jäätmekavale ja jäätmehoolduseeskirjale.

Kavandatavas jäätmejaamas soovitakse elanikele luua võimalused kodumajapidamises tekkivate liigiti kogutud jäätmete üleandmiseks, et edendada jäätmete taaskasutust. Planeeritavale alale ei kavandata olulise keskkonnamõjuga tegevusi keskkonnamõju hindamise ja keskkonnajuhtimissüsteemi seaduse mõistes. Arvestades kavandatavate tegevuste mahtu, iseloomu ja kinnistu asukohta, ei eeldata kavandatavate hoonete ning rajatiste sihipärase kasutamisega seonduvat olulist keskkonnamõju.

Jäätmejaama rajamine ei kuulu keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud tegevuste nimistusse, mille korral keskkonnamõju strateegilise hindamise (KSH) läbiviimine on kohustuslik.

Tulenevalt KeHJS § 6 lõikest 2 ja Vabariigi Valitsuse 29.08.2005 määrusest 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 10 on koostatud „Jäätmejaama detailplaneeringu keskkonnamõju strateegilise hindamise eelhinnang“.

Kastani tn 3 jäätmejaama detailplaneeringu eelnõu avalik väljapanek toimus 08. märtsist 2021. a kuni 07. aprillini 2021. a.

Seoses koroonaviiruse COVID-19 levikuga kehtestas Vabariigi Valitsus piirangud, millega on alates 3. märtsist 2021 keelatud avalikud üritused ja avalikud koosolekud siseruumides. Sellest tulenevalt ei ole võimalik kodanikel vajadusel paberkandjal Kastani tn 3 detailplaneeringu materjalidega tutvuda ning avaliku arutelu koosolekut läbi viia.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 1, planeerimisseaduse § 82 lõiked 1 ja 3, § 142 lõike 2, Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 2, Mulgi Vallavolikogu 20. mail 2020. aasta otsuse nr 141 „Detailplaneeringu algatamine ja lähteülesande kinnitamine“ ning Mulgi Vallavolikogu 18.02.2021 otsus nr 187 „Kastani tn 3 jäätmejaama detailplaneeringu eelnõu avalikule väljapanekule suunamine“

**Mulgi Vallavolikogu o t s u s t a b:**

1. Korraldada Kastani tn 3 jäätmejaama detailplaneeringu eelnõu avalik väljapanek 16. aprillist 2021. a kuni 17. maini 2021. a järgmistes kohtades:
	1. Abja piirkonnas aadressil Pärnu mnt 30, Abja-Paluoja, Mulgi vald;
	2. Halliste piirkonnas aadressil Leerimaja, Kulla küla, Mulgi vald;
	3. Karksi piirkonnas aadressil Viljandi mnt 1, Karksi-Nuia, Mulgi vald;
	4. Mõisaküla piirkonnas aadressil Kesk tn 4, Mõisaküla, Mulgi vald.
2. Vallavalitsusel korraldada Kastani tn 3 detailplaneeringu eelnõu avalik väljapanek.
3. Otsus jõustub teatavakstegemisest.

Arvo Maling

Volikogu esimees

Lisad: 1. Põlde külas Kastani tn 3 detailplaneeringu eelnõu.

 2. [põhijoonis tehnovõrkude lahendustega (eelnõu)](https://mulgivald.ee/documents/18442398/27791915/3_Kastani_3_DP_p6hijoonis_eeln%C3%B5u_111120.pdf/09b52671-c575-49e1-adf8-1ebaa5354353)

 3. [Põlde külas Kastani tn 3 kinnistu detailplaneering - tugijoonis](https://mulgivald.ee/documents/18442398/27791915/2_Kastani_3_DP_tugijoonis.pdf/055f3da7-a494-4f71-818d-a11248b0793d)

 4. [Põlde külas Kastani tn 3 kinnistu detailplaneering - situatsiooniskeem](https://mulgivald.ee/documents/18442398/27791915/1_Kastani_3_DP_situatsiooniskeem.pdf/7eb2e408-6214-4cd6-9561-0d79e8ffdb80)

  5. Mulgi valla jäätmejaama detailplaneeringu keskkonnamõju strateegilise hindamise

 eelhinnang